וואו! נהדר להיות כאן!
אני כל-כך שמחה לראות אתכם!
טוענים, שאחד האירועים הכי משבשים בהיסטוריה העולמית
קשור בעליית ממלכת החיות.
אין ספק.
כי כאן בכדור הארץ, העסקים החד-תאיים עסקו בענינייהם ותססו להם
במשך כמעט 4 מיליארד שנים, ואיזו קבוצה של תאים חסרי-מנוח
התקבצו והחליטו להפוך למיטוזות רב-תאיות...
ומאז הכל השתנה, נכון?
ויש לנו מגוון מדהים של בעלי-חיים
שעימם אנו חולקים את החיים עלי אדמות, נכון?
מיליוני מינים שוחים, ממהרים, מחליקים מסביב,
צורות לכאורה אינסופיות, יפות ביותר.
איך מתמצאים בכל זה?
אולי יעזור לדעת ש-99% מכל עולם החי
מתחלקים ל-8 קבוצות עיקריות בלבד.
שמונה תבניות גוף.
המדענים מכנים אותן "מערכות".
ואם מכירים את 8 התבניות האלה, אפשר להבין להפליא
את המגבלות והחירויות של עולם החי.
ויש גם משהו מיוחד ש-8 המערכות האלה.
בעוד שמינים נכחדים מידי יום ביומו, המערכות האלה המשיכו לשרוד
במשך מעל 550 מיליון שנה.
בכל הכחדה המונית שעברה על כוכב הלכת,
הן הצליחו לשרוד.
אז מיהם המתושלחים המדהימים האלה?
נסתכל על תבנית מס' 1: הספוגיים
אלה היו בעלי החיים האמיתיים הראשונים עלי אדמות.
הם כתבו את השפה החיונית לשיתוף הפעולה של תאים בודדים
עם תאים אחרים למטרה משותפת, במקרה זה, שאיבה.
אז הידד לאמא ספוג!
היא יונקת, היא שואבת, היא האמא של כולנו.
וכידוע לכם, לכמה מאיתנו יש בעיה להיות צאצאי הקופים, ובכן...
תבנית מס' 2: הצורבים: הכלניות, הקרישים והאלמוגים.
אלה היו הראשונים שצירפו שריר לשכל בתבנית גוף אחת,
וכך אנו מקבלים התנהגות חייתית.
הם מתאפיינים בגוף עגול, סימטרי באופן רדיאלי,
ובתאים עוקצניים קטנים המכונים "תאים צורבים".
אם אי-פעם נעקצתם ע"י מדוזה,
אתם יודעים למה כוונתי. הם יודעים להכאיב.
אז הם היו הראשונים שיצרו את ההתנהגות החייתית.
תבנית הגוף הבאה שלנו - תראו את הכלניות הקטנות האלה -
הן התולעים השטוחות. מערכה מאד בזויה,
ביולוגים רבים לא חושבים שהם מערכה אמיתית,
אלא מורכבים ממערכות רבות ושונות,
אז כרגע, עץ עולם החי חוטף ניעור בדיוק בשורשיו.
אבל מה שעליכם לזכור מתבנית הגוף המייצגת הזו הוא,
שכאן אנו רואים את הייצוג הראשון של סימטריית שמאל-ימין.
סימטריה דו-צדדית, שיש לכל בעלי החיים המורכבים,
וריכוז של אברי חישה בחלק אחד של הגוף.
היווצרות הראש,
וכשיש ראש מקבלים התנהגות חייתית מוכוונת,
ויכולת ציד.
זה גם השלב שבו, לדעתנו, בעלי החיים החלו לראשונה
ליצור רמת-סף של מורכבות גנטית
ולבנות את הגנים מעצבי הגוף המכונים "גני הוקס".
וזה, לצד התנאים הסביבתיים הנכונים,
וההתאבנות האקראית,
זירזה את הפיזור המופלא של מגוון עולם החי
כפי שהוא הכי מוכר לנו מהמפץ הקמבריוני.
בקבוצה זו, לדעתנו, הופיע לראשונה הפין.
וכיוון שהעליתי את הנושא,
עלי לדבר על מייצג מודרני אחד, תולעי הריסים.
לחבר'ה האלה יש לא אחד, אלא שני פינים תת-עוריים.
והם נלחמים בעזרתם.
הראשון שמצליח להזריק את זרעו לתוך האחר, זוכה להיות הבחור,
והמוזרק הופך להיות הבחורה.
והתנהגות מיוחדת זו מכונה באורח הולם "סיוף פינים".
לך תבין. [צחוק]
נעבור לרביעית: אלה הם האנלידים.
לחיות האלה יש חלל-גוף המכונה "חלל גוף העובר".
והם מוכרים בטבעות הקטנות האלה שלאורך גופם.
מה שהחבר'ה האלה הביאו לעולם החי
היה היכול לחדורת לקרקע, להכניס חמצן ולפלוט פחמן דו-חמצני.
ופליטת הפחמן הדו-חמצני למעשה עזרה
לחמם את כוכב הלכת ולשפר את התאמתו לחיים נוספים.
היום יש לנו יותר מדי פד"ח, אבל בזמנו,
זה היה דבר חשוב ביותר, שהאנלידים הביאו לכוכב הלכת -
ערבול ע"י בעלי-חיים. בסדר.
התבנית הבאה שקיבלנו היא הרכיכות. מערכת מדהימה.
מחיות זעירות בעלות קונכיה ועד תמנוני ענק.
כולם מתאפיינים בכף-רגל יחידה ורירית.
ומה שהרכיכות מראות לנו, רובן בעלות קונכיה,
הוא שבמערכת הרכיכות יש הסלמה של מירוץ חימוש,
כשהקונכיות נעשות יותר ויותר מורכבות
בתגובה לעלייה במורכבות הטורפים ממערכות אחרות,
כך שהן ממחישות את ההסלמה במירוץ החימוש,
כשאחדות מהן למעשה נפטרות לגמרי מהקונכיה,
ומחליפות אותה ביכולת להכאיב ובעור פסיכדלי שרואים בדיונון ובתמנון.
וישנם החבר'ה שמסוגלים להחליף צבעים
ומרקמי עור בחלקיקי שניות,
כוכבי הרוק של מערכת הרכיכות. מתה על החבר'ה האלה. [צחוק]
והם מסוגלים אפילו להיות דו-רגליים!
המערכת הבאה שלנו מסמירי העור, החבר'ה עם העור הקוצני.
כוכבי הים, קיפודי הים ומלפפוני הים.
והם מתאפיינים בשלד פנימי עשוי לוחיות קטנות
שיכולות להינעל יחד בבזבוז אנרגיה מועט.
ומלמטה ישנן רגלי שפופרת שמאפשרות להם לנוע
ולשנע מזון אל הפה המרכזי שלהם.
אלה הן חיות מורכבות,
אך הם החליטו להיפטר מהסימטריה הדו-צדדית,
יש להם סימטריה חמש-צדדית,
ואין להם מוח.
נראה שהם לא עושים הרבה, וסתם מונחים על קרקעית הים,
אבל כשמראים אותם בהילוך מואץ רואים שהם עסוקים להפליא.
הם בעצם מהווים את מרבית הביו-מסה של סביבת מעמקי הים.
תבנית גוף מוצלחת מאד.
התבנית הבאה, השליטים האמיתיים של כוכב הלכת, פרוקי הרגליים.
אם מתייחסים לכל החיות, פרוקי הרגליים מהווים את הרוב.
80% הם פרוקי רגליים.
אם תסכמו את כל המסה האנושית, הם פי 300 מהביו-מסה של כל בני האדם.
ורובם - חרקים!
האם ידעתם של-4 מכל 5 בעלי-חיים יש 6 רגליים?
אז אלה החבר'ה הראשונים שיצאו בהליכה מהים
והחלו לתור את היבשה.
הם היו הראשונים שהמריאו לשמיים.
100 מיליון שנה לפני שהציפורים בכלל חשבו לעשות משהו כזה.
אז מהו סוד הצלחתם?
איך הם הצליחו להגיע לכל סביבה שעולה על הדעת?
זה קשור בשלד החיצוני הזה,
השלד החיצוני שלהם,
ובמגוון הנספחים שבהמשך גופם,
כמו אולר שווייצרי קטן.
הם יכולים להיות בעלי מספר מחושים, רגליים, כנפיים,
מספר אברי רביה, זו פשוט תכונה מופלאה
שמאפשרת להם להסתנן לכל מרחב ראוי למחייה עלי-אדמות.
והמערכה האחרונה, המיתרניים.
מכאן, כמובן, יצאנו אנחנו לפני מעל 550 מיליון שנה.
והיא מאופיינת בחוט-שדרה,
כאן, בוורוד, שפורח למוח אצל בעלי החוליות,
ולמטה ישנו מיתר השדרה,
שהופך לעמוד-שדרה גרמי, גם אצל בעלי החוליות.
ואלה כל החבר'ה שמצליחים תמיד להופיע על מסך הכסף.
היונקים, הדו-חיים, הזוחלים, וכמובן - הדגים.
רוב המיתרניים הם הדגים.
ואלה כל החבר'ה שאנו מכירים ואוהבים.
וכמובן, הדגים -
זה אחד הדגים האהובים עלי, דג השמש.
והוא כולל גם את קרובי המשפחה שלנו, ההומינידים אוהבי היבשה.
אלה הקטנים שלי.
אז אלה שמונה מערכות היסוד,
ולסיכום, למה שלא נסיים בשיר?
אתם מוכנים? בסדר.
וכעת - שיר.
הספוגיים התחילו הכל וחוללו סופה,
ובתוך המהומה, נולדנו אנו, כל היתר.
הצורבים עשו שריר, הוסיפו עצבים לתערובת,
וכתוספת מהירה, השיגו לנו ניידות.
הציידים דמויי התולעים השטוחות השיגו ראש וכוח גרירה,
ועם קצת חושים ופין - אוה! - זכו בקצת פעילות.
צורת החיים, כן.
וכאן תפסנו סיוף פינים "על חם",
צורת החיים, כן...
וכשיש זכר ונקבה, זה מצליח יופי,
כל אחד בעולם יכול להיות בדייט כפול.
ואז הכל יצא משליטה והתבניות האחרות הופיעו.
הקמבריוני התפוצץ, הכניס את העולם להילוך גבוה.
האנלידים יצאו אל האדמה והחלו לערבל,
הרכיכות יצאו לקרב ומירוץ החימוש מסלים.
הקוצניים אמרו, "לעזאזל, מוטב שנעבור
"לסביבה האיטית של היבשה ונעיף את הראש הזה."
הפרוקים שמו רגל על היבשה והם שולטים, איזו שאלה,
עד שראשי-העצם המיתרניים באו ובמהרה שיכתבו את ההיסטוריה.
צורת החיים, כן...
בסדר. יופי! [מחיאות כפיים]
אז למה לחקור את היצורים האלה, שהם בד"כ ריריים וחסרי שדרה
שאיתם אנו מטיסים את ספינת החלל "ארץ"?
אילולא הם,
איש מאיתנו לא היה טופף ומשוויץ ב-10 הדקות שלנו על במה זאת.
זהו עולם החי, ואלה כל החיים שהיו כאן לפנינו,
ושאיתם אנו חולקים עולם זה, ולא רק שהם הכינו את הרקע,
אלא ממש בנו את הבסיס עליו ישגשגו כל החיים בעתיד.
ואינני יכולה לנסח זאת ברהיטות רבה מזו של א"א וילסון, שאמר:
"האנושות שיכורה מהצלחה, לא משום שהגבהנו מעל כל הדברים החיים,
"אלא כי ידיעתם כה טוב מרוממת את עצם מושג החיים."
תודה לכם.
[מחיאות כפיים]